Բուլղարիայի ֆուտբոլային միություն

**Բուլղարիայի ֆուտբոլային միություն**, կրճատ՝ **ԲՖՄ** (), Բուլղարիայում ֆուտբոլի վերահսկողություն և կառավարում իրականացնող հասարակական կազմակերպություն։ Բուլղարիայի ֆուտբոլային ակումբների ասոցիացիան է, ԲՖՄ-ի կազմում են մտնում 44 պրոֆեսիոնալ և 490 սիրողական ակումբներ։

Հիմնադրվել է 1985 թվականի հունիսի 27-ին Սոֆիայում, ֆուտբոլը ղեկավարող մարմինների, որոնք գոյություն են ունեցել 1923 թվականից, և Բուլղարիայի ֆուտբոլի ֆեդերացիայի (1962-1985) իրավահաջորդն է։ Միությունը կառավարում է երկրում ֆուտբոլի զարգացումը, կազմակերպում է պաշտոնական առաջնություններ, պաշտպանում է ֆուտբոլային ակումբների հետաքրքրությունները, ներկայացնում է բուլղարական ֆուտբոլը միջազգային մակարդակում։ ԲՖՄ-ի գլխավոր նպատակն է տարածուն սպորտի զարգացումը, բուլղարական պրոֆեսիոնալ ֆուտբոլի բարձր մակարդակի պահպանումը, ֆուտբոլիստների բարոյական արժեքների դաստիարակությունը։

Բուլղարիան 1923 թվականից ՖԻՖԱ անդամ է, իսկ 1954 թվականից՝ ՈՒԵՖԱ անդամ։

ԲՖՄ-ի հանձնարարությամբ Բուլղարիայում հիմնական ֆուտբոլային առաջնությունները անցկացնում են Պրոֆեսիոնալ ֆուտբոլային լիգան (Ա և Բ խմբերի առաջնություններ, Գավաթ և Սուպերգավաթ) և Սիրողական ֆուտբոլային լիգան (Բ խմբի առաջնություններ, մարզային առաջնություններ, Սիրողական լիգայի գաբաթ, բանակային, ուսանողական և կանանց առաջնություններ)։

## Պատմական ժամանակագրություն
* 1894 թվականին Վարնայում շվեյցարացի ուսուցիչ Ժորժ դե Ռեժիբյուսը Բուլղարիայում կազմակերպել է առաջին ֆուտբոլային հանդիպումը
* 1912 թվականին Պլովդիվում հիմնադրվել է առաջին ֆուտբոլային ակումբը՝ Բոտև
* 1923 թվականի դեկտեմբերի 16-17 ստեղծվել է Բուլղարական սպորտի ազգային ֆեդերացիան՝ 1924 թվականի Օլիմպիադայաին բուլղարական սպորտսմենների նախապատրասման նպատակով
* 1924 թվականին կազմավորվել է Բուլղարիայի ֆուտբոլի հավաքականը։ Նրա առաջին մարզիչը դարձել է ավստրիացի Լեոպոլդ Նիչը։ Հավաքականի առաջին խաղը եղել է 1924 թվականի մայիսի 21-ին Ավստրիայի դեմ, իսկ առաջին պաշտոնական խաղը՝ 1924 թվականի մայիսի 25-ին Ֆրանսիայի դեմ։ Հավաքականի ֆուտբոլիստները առաջին գոլը խփել են 1925 թվականին, առաջին ոչ ոքին եղել է 1927 թվականին, իսկ առաջին հաղթականը՝ 1930 թվականի հոկտեմբերի 12-ին Ռումինիայի հանդեպ։
* 1924 թվականին Բուլղարական սպորտի ազգային ֆեդերացիան ֆուտբոլային կոմիտեն կազմակերպել է երկրի առաջին առաջնությունը, որը չի ավարտվել
* 1925 թվականին ճանաչվել է Բուլղարիայի առաջին չեմպիոնը՝ «Վլադիսլավ» (Վիդին) ակումբը
* 1932 թվականին Բուլղարիայի հավաքականը նվաճել է Բալկանյան գավաթը՝ առաջ անցնելով Ռումինիայից, Հարավսլավիայից և Հունաստանից
* 1944 թվականին ձևավորվել է Բուլղարիայում ֆուտբոլը ղեկավարող առաջին անկախ մարմինը՝ Կենտրոնական ֆուտբոլային կոմիտեն։ 
* 1985 թվականի հունիսի 27-ին հիմնադրվել է Բուլղարիայի ֆուտբոլային միությունը

## Երկրի հավաքականի ձեռքբերումներ
* Օլիմպիադայի արծաթե մեդալ 1968
* Օլիմպիադայի բրոնզե մեդալ 1956
* Աշխարհի առաջնության բրոնզե մեդալ 1994
* Աշխարհի առաջնության եզրափակիչ առաջնությունների մասնակից (7 անգամ)
* Եվրոպայի առաջնության եզրափակիչ առաջնությունների մասնակից (2 անգամ)

## ԲՖՄ ղեկավարություն
* Նախագահ - Բորիսլավ Միխայիլով|
* Առաջին փոխ-նախագահ - Յորդան Լեչկով|
* Փոխ-նախագահ - Միխայիլ Կասաբով|
* Փոխ-նախագահ - Ատանաս Ֆուրնաջիև|
* Անդամ - Գրիշա Գանչև|
* Անդամ - Կամեն Կոստանդինով|
* Անդամ - Նասկո Սիրակով|
* Անդամ - Վեսելին Բալևսկի|
* Անդամ - Պլամեն Բոբոկով|
* Անդամ - Էմիլ Կոստադինով|
* Անդամ - Յորդան Հրիստոկով|
* Անդամ - Իվան Լեկով|
* Անդամ - Վենցիսլավ Ստեֆանով|
* Անդամ - Կիրիլ Դոմուսչիև|
* Անդամ - Պանայոտ Ռեյզի|

## Ծանոթագրություններ

## Արտաքին հղումներ
* Պաշտոնական կայք